Kærandi , sem var einkahlutafélag , krafðist þess að 10% álag vegna frestaðs söluhagnaðar yrði talið innifalið í fjárhæð söluhagnaðar er gengi til að jafna yfirfæranlegt rekstrartap áður en kæmi til ákvörðunar sérstakrar fyrningar á móti söluhagnaði , sbr. 14. gr. laga nr. 90 / 2003 . Þar sem yfirskattanefnd taldi ekki annað séð en að skatt - og úrskurðaframkvæmd stæði til slíkrar ráðstöfunar var krafa kæranda tekin til greina og fallist á hækkun sérstakrar fyrningar sem nam fjárhæð álagsins . Ár 2019 , miðvikudaginn 18. desember , er tekið fyrir mál nr. 90 / 2019 ; kæra A ehf. , dags. 3. maí 2019 , vegna álagningar opinberra gjalda gjaldárin 2017 og 2018 . Í málinu úrskurða Ólafur Ólafsson , Anna Dóra Helgadóttir og Bjarnveig Eiríksdóttir . Upp er kveðinn svofelldur Með kæru , dags. 3. maí 2019 , hefur kærandi skotið til yfirskattanefndar tveimur ákvörðunum ríkisskattstjóra , dags. 12. febrúar 2019 . Er annars vegar um að ræða kæruúrskurð ríkisskattstjóra , sbr. 1. mgr. 99. gr. laga nr. 90 / 2003 , um tekjuskatt , vegna álagningar opinberra gjalda gjaldárið 2018 . Með úrskurðinum hafnaði ríkisskattstjóri kröfu kæranda í kæru til ríkisskattstjóra , dags. 25. október 2018 , um að gerðar yrðu tilteknar breytingar á skattframtali kæranda árið 2018 með tilliti til 10% álags á fjárhæð söluhagnaðar sem frestað hafði verið að skattleggja . Hins vegar tekur kæran til ákvörðunar ríkisskattstjóra um skatterindi kæranda , sbr. 2. mgr. 101. gr. laga nr. 90 / 2003 , vegna álagðra opinberra gjalda gjaldárið 2017 , en með henni synjaði ríkisskattstjóri beiðni kæranda um að gerðar yrðu hliðstæðar breytingar á skattframtali kæranda árið 2017 og vegna hins síðara árs . Af hálfu kæranda er þess krafist að fyrrgreindir úrskurðir ríkisskattstjóra verði felldir úr gildi með þeim hætti að fallist verði á „ tekjufærslu á álagi að fjárhæð kr. 12.035.831 sem kæmi þannig til hækkunar á tekjuskattsstofni félagsins tekjuárið 2016 , og tekjufærslu á kr. 34.046.032 sem kæmi þannig til hækkunar á tekjuskattsstofni félagsins tekjuárið 2017 með þeim afleiðinum að yfirfæranlegt skattalegt tap félagsins myndi lækka til samræmis um sömu fjárhæðir bæði árin “ , svo sem þar segir . Jafnframt er gerð krafa um greiðslu málskostnaðar , sbr. 2. mgr. 8. gr. laga nr. 30 / 1992 , um yfirskattanefnd , með áorðnum breytingum . Í kæru til yfirskattanefndar er gerð sú grein fyrir kæruatriðum að í skattframtali kæranda árið 2016 hafi skattlagningu söluhagnaðar í atvinnurekstri að fjárhæð 729.856.954 kr. verið frestað á grundvelli 14. gr. laga nr. 90 / 2003 . Í innsendu skattframtali kæranda árið 2017 hafi verið tekjufærður söluhagnaður frá fyrra ári að fjárhæð 144.720.847 kr . Þar af hafi 120.358.318 kr. verið jafnað á móti yfirfæranlegu tapi , en eign sem kærandi hefði aflað sér hafi verið aukafyrnd um 24.362.529 kr . Með kæruúrskurði , dags. 21. desember 2017 , hafi ríkisskattstjóri fallist á skattframtalið með þeirri breytingu að færa 10% álag að fjárhæð 12.035.831 kr. til tekna vegna þess hluta tekjufærðs söluhagnaðar sem jafnað hafði verið á móti yfirfæranlegu tapi . Samkvæmt skattframtali kæranda árið 2018 hafi tekjufærð fjárhæð frestaðs söluhagnaðar numið 585.136.114 kr . Þar af hafi 340.460.334 kr. verið jafnað á móti tapi af rekstrinum , en aukafyrning á árinu hafi numið 244.675.780 kr . Með bréfi , dags. 21. september 2018 , hafi ríkisskattstjóri tilkynnt kæranda um þá breytingu á skattframtalinu að til tekna kæmi álag að fjárhæð 34.046.032 kr. vegna þess hluta söluhagnaðar sem ekki hefði verið nýttur til aukafyrningar . Af hálfu kæranda hafi álagning opinberra gjalda félagsins verið kærð 25. október 2018 og jafnframt óskað leiðréttinga á skattframtali þess árið 2017 . Nánar tiltekið hafi verið farið fram á að 12.035.831 kr. yrði færð í reit 4390 í skattframtali kæranda árið 2017 og myndi rekstrartap ársins þannig lækka úr 120.358.318 kr. í 108.322.480 kr. auk þess sem frestaður söluhagnaður yrði hækkaður um sömu fjárhæð eða úr 585.136.114 kr. í 597.171.945 kr . Þá hafi verið krafist þeirra breytinga á skattframtali kæranda árið 2018 að 34.046.032 kr. kæmu til tekna í reit 4390 í skattframtalinu og tap rekstrarársins 2017 lækkað um sömu fjárhæð eða úr 340.460.334 kr. í 306.414.302 kr . Til tekna kæmi þá frestuð fjárhæð söluhagnaðar með 597.171.945 kr. , en þar af yrði 306.414.302 kr. jafnað á móti yfirfæranlegu skattalegu tapi og fasteignir aukafyrndar um 290.757.643 kr. , sbr. 33. gr. laga nr. 90 / 2003 . Þessum erindum kæranda hafi ríkisskattstjóri hafnað með úrskurðum , dags. 12. febrúar 2019 , svo sem nánar er rakið í kærunni . Í kærunni kemur fram að kærandi telji misskilnings gæta í forsendum ríkisskattstjóra fyrir höfnun umræddra erinda kæranda . Ríkisskattstjóri vísi til þess að álag samkvæmt 14. gr. laga nr. 90 / 2003 teljist ekki tekjur í þeim skilningi að heimilt sé að aukafyrna á móti því eða fresta . Af hálfu kæranda hafi hins vegar hvorki verið farið fram á aukafyrningu á móti álaginu né að því yrði frestað . Beiðni kæranda hafi eingöngu lotið að því að álagið yrði fært í reit 4390 í skattframtölum kæranda árin 2017 og 2018 og kæmi þannig til hækkunar á tekjum félagsins en tekjufærslan myndi leiða til lægra taps viðkomandi ár . Með bréfi , dags. 4. júní 2019 , hefur ríkisskattstjóri lagt fram umsögn um kæruna . Í umsögninni er þess krafist að hinir kærðu úrskurðir verði staðfestir með vísan til forsendna þeirra , enda hafa ekki komið fram nein þau gögn eða málsástæður varðandi kæruefnið sem gefa tilefni til breytinga á ákvörðunum ríkisskattstjóra . Í tilefni umsagnar ríkisskattstjóra hefur umboðsmaður kæranda áréttað kröfur kæranda og málsástæður með bréfi , dags. 19. júní 2019 . Með bréfi , dags. 27. ágúst 2019 , hefur umboðsmaður kæranda lagt fram gögn til stuðnings kröfu um greiðslu málskostnaðar úr ríkissjóði . Kæra í máli þessu varðar tvo úrskurði ríkisskattstjóra , dags. 12. febrúar 2019 , sem kveðnir voru upp í tilefni af erindi kæranda til ríkisskattstjóra , dags. 25. október 2018 , þar sem farið var fram á tilteknar breytingar á skattframtölum kæranda árin 2017 og 2018 . Eins og hér að framan greinir tók ríkisskattstjóri erindi kæranda til meðferðar sem annars vegar kæru á álagningu opinberra gjalda gjaldárið 2018 , sbr. 1. mgr. 99. gr. laga nr. 90 / 2003 , um tekjuskatt , og hins vegar sem beiðni um breytingu á áður álögðum opinberum gjöldum gjaldárið 2017 , sbr. 2. mgr. 101. gr. laga nr. 90 / 2003 , sbr. 2. gr. laga nr. 16 / 2010 , um breyting á hinum fyrrnefndu lögum . Eins og rakið er í kæru til yfirskattanefndar synjaði ríkisskattstjóri erindi kæranda um breytingu á áður álögðum opinberum gjöldum félagsins gjaldárið 2017 . Í úrskurðaframkvæmd hefur verið litið svo á að synjun ríkisskattstjóra á að neyta heimildar sinnar til að endurákvarða áður álögð opinber gjöld , sbr. áður 3. mgr. 101. gr. laga nr. 90 / 2003 og nú 2. mgr. sömu lagagreinar , sé ekki ákvörðun sem kæranleg sé til yfirskattanefndar samkvæmt 1. mgr. 3. gr. laga nr. 30 / 1992 , um yfirskattanefnd . Leiðir þetta af niðurlagsákvæði 2. mgr. 101. gr. laga nr. 90 / 2003 þar sem fram kemur að skattaðila sé heimilt að kæra breytingar ríkisskattstjóra til yfirskattanefndar . Hliðstæða heimild og um ræðir í 2. mgr. 101. gr. laga nr. 90 / 2003 hefur yfirskattanefnd ekki . Samkvæmt þessu ber að vísa kærunni frá yfirskattanefnd að því leyti sem hún varðar álagningu opinberra gjalda kæranda gjaldárið 2017 . Víkur þá að þeim þætti málsins sem snýr að álagningu opinberra gjalda kæranda gjaldárið 2018 . Samkvæmt skattskilum kæranda gjaldárið 2016 nam frestaður skattskyldur söluhagnaður 729.856.954 kr. vegna sölu eigna á árinu 2015 , sbr. 14. gr. laga nr. 90 / 2003 . Að teknu tilliti til þess að kærandi tekjufærði 144.720.847 kr. vegna frestaðs söluhagnaðar í skattframtali árið 2017 námu eftirstöðvar frestaðs söluhagnaðar 585.136.107 kr. í skattframtali kæranda árið 2018 . Var sú fjárhæð færð í reit 4040 í skattframtalinu . Á móti söluhagnaðinum færði kærandi sérstakar fyrningar að fjárhæð 244.675.780 kr. í reit 4070 í skattframtalinu vegna tilgreindra eigna , sbr. eignaskrá ( RSK 4.01 ) sem fylgdi framtalinu . Samkvæmt þessu nam mismunur 340.460.327 kr . Ríkisskattstjóri taldi að reikna bæri 10% álag samkvæmt 14. gr. laga nr. 90 / 2003 á þennan mismun þannig að álagsfjárhæð teldist 34.046.032 kr. ( fjárhæðin varð 34.046.327 kr. í meðförum ríkisskattstjóra ) . Leiddi þessi breyting ríkisskattstjóra til þess að hreinar tekjur til skatts ákvörðuðust 34.046.327 kr. í skattframtali kæranda árið 2017 . Í kæru til yfirskattanefndar er ekki vikið að ályktun ríkisskattstjóra um beitingu 10% álags á tekjufærðan söluhagnað að því leyti sem ekki kemur til sérstakrar fyrningar á móti honum . Verður litið svo á að út af fyrir sig uni kærandi niðurstöðu ríkisskattstjóra um þetta . Af hálfu kæranda er þess hins vegar krafist að nefnd álagsfjárhæð verði tekjufærð í reit 4390 í skattframtali kæranda árið 2018 og komi þannig til hækkunar á tekjuskattsstofni félagsins , en af þessu telur kærandi leiða að tap ársins myndi lækka um sömu fjárhæð og aukið svigrúm skapast til sérstakar fyrningar á móti fjárhæð skattskylds söluhagnaðar . Vegna kröfugerðar kæranda skal tekið fram að fyrir liggur að ríkisskattstjóri færði umrædda álagsfjárhæð 34.046.032 kr. ( 34.046.327 kr. ) til tekna í reit 4130 í skattframtali kæranda árið 2018 , sbr. tilkynningu ríkisskattstjóra , dags. 21. september 2018 , sem til hefur verið vísað í málinu . Álagið hefur því þegar verið fært kæranda til tekna og er krafa kæranda að því leyti tilefnislaus . Að þessu athuguðu og með hliðsjón af kröfugerð kæranda að öðru leyti , sem varðar hækkun sérstakrar fyrningar á móti söluhagnaði , verður krafan skilin svo að 10% álag samkvæmt 14. gr. laga nr. 90 / 2003 verði talið innifalið í þeirri fjárhæð sem ganga skal til að jafna yfirfæranlegt rekstrartap áður en til ráðstafana samkvæmt lagagreininni kemur , sbr. niðurlagsákvæði lagagreinarinnar . Ekki verður talið að neitt sé því til fyrirstöðu að taka þessa kröfu til greina , enda verður ekki annað séð en að skatt - og úrskurðaframkvæmd standi til að svo verði gert , sbr. til hliðsjónar úrskurð yfirskattanefndar nr. 135 / 2005 . Að frátöldum fjárhæðum í reitum 4040 , 4070 og 4130 í skattframtali kæranda árið 2018 , þ.e. tekjufærslu frestaðs söluhagnaðar , færslu sérstakrar fyrningar og álags vegna söluhagnaðar , er í framtalinu gerð grein fyrir tapi af rekstri félagsins að fjárhæð 340.460.327 kr . Miðað við að 10% álag sé innifalið í þeirri fjárhæð söluhagnaðar sem kemur á móti þeirri fjárhæð nemur söluhagnaður án álags því 309.509.388 kr. og álag 30.950.939 kr . Eftirstöðvar söluhagnaðar eru þá 275.626.719 kr . Er fallist á hækkun sérstakrar fyrningar á móti söluhagnaði í þá fjárhæð eða um 30.950.939 kr . Hækkun fyrningar færist á eign með auðkenni 170609006 í eignaskrá kæranda . Hreinar tekjur verða 0 kr . Af hálfu kæranda er þess krafist að félaginu verði úrskurðaður málskostnaður til greiðslu úr ríkissjóði samkvæmt 2. mgr. 8. gr. laga nr. 30 / 1992 , um yfirskattanefnd , sbr. 4. gr. laga nr. 96 / 1998 , um breyting á þeim lögum . Samkvæmt úrslitum málsins , sem gengið hefur kæranda í hag að hluta , þykir bera að úrskurða kæranda málskostnað á grundvelli framangreinds lagaákvæðis . Samkvæmt framlögðum gögnum nemur kostnaður kæranda vegna meðferðar málsins 749.115 kr. vegna 22,25 klst. vinnu sérkunnáttumanna . Við ákvörðun málskostnaðar hefur þýðingu að krafa kæranda varðandi gjaldárið 2017 hefur ekki náð fram að ganga . Einnig er til þess að líta að málið verður hvorki talið umfangsmikið né sérstaklega flókið , sbr. lagaskilyrði fyrir greiðslu málskostnaðar úr ríkissjóði . Þess er að geta að öll efnisleg sjónarmið kæranda , sem þýðingu höfðu við úrlausn um kæruna , komu fram við meðferð máls kæranda hjá ríkisskattstjóra , sbr. bréf umboðsmanns kæranda , dags. 25. október 2018 , en uppistaða í kæru til yfirskattanefndar er reifun á atvikum málsins . Með vísan til framanritaðs og starfsreglna yfirskattanefndar 21. nóvember 2014 um ákvörðun málskostnaðar þykir málskostnaður kæranda hæfilega ákveðinn 180.000 kr . Er þá miðað við u.þ.b. átta tíma vinnu sérkunnáttumanns vegna kærumálsins . Kærunni er vísað frá yfirskattanefnd að því er varðar álagningu opinberra gjalda kæranda gjaldárið 2017 . Álag vegna frestaðs söluhagnaðar í reit 4130 í skattframtali kæranda árið 2018 verður 30.950.939 kr . Sérstök fyrning fasteignar með auðkenni 170609006 í eignaskrá kæranda hækkar um 30.950.939 kr . Aukafyrningar í reit 4070 í skattframtali kæranda hækka samsvarandi . Málskostnaður til greiðslu úr ríkissjóði ákveðst 180.000 kr . Yfirskattanefnd er óháð úrskurðarnefnd sem úrskurðar í kærumálum vegna ákvarðana ríkisskattstjóra , tollstjóra og annarra stjórnvalda eftir því sem mælt er fyrir um í lögum . Kærur til yfirskattanefndar má senda rafrænt um þjónustugátt .